ภาพประกอบข่าว ‘รัสเซีย’ ล้มแผนเก็บตัวนักกีฬาในต่างประเทศทั้งหมด รัฐบาลรัสเซียมีคำสั่งให้ยกเลิกแผนการเก็บตัวของนักกีฬารัสเซียในต่างประเทศ ทั้งที่เก็บตัวอยู่แล้วหรือกำลังจะเดินทางไป เพื่อป้องกันการที่นักกีฬาและเจ้าหน้าที่หนีออกจากแคมป์ เพราะกลัวว่าจะต้องถูกเรียกเป็นกำลังเสริมในการรบในสงครามกับยูเครน รวมทั้งมองว่ารัสเซียมีความพร้อมในการเป็ฯศูนย์เก็บตัวกีฬาอยู่แล้ว โอเล็ก มาติตซิน รัฐมนตรีว่าการกระทรวงกีฬารัสเซีย กล่าวว่า การตัดสินใจครั้งนี้เพือการสร้างความแข็งแกร่งให้อุตสาหกรรมการกีฬาของประเทศ และเอื้อต่อระบบเศรษฐกิจของประเทศ ตอนนี้กำลังหารือกับสหพันธ์กีฬาต่างๆ เพื่อวางแผนการเตรียมทีมในทุกกีฬา สำหรับการยกเลิกแคมป์เก็บตัวนอกประเทศนั้นมีผลเกี่ยวข้องกับการที่รัสเซียต้องการทหารกองกำลังเสริมอีก 300,000 คน ในการรบกับยูเครน หลังจากที่รัสเซียและเบลารุสเข้าไปทำสงครามในยูเครน นักกีฬาทั้งสองประเทศก็ถูกแบนให้เข้าร่มการแข่งขันบางกีฬา แต่บางกีฬาก็ให้แข่งขันได้ แต่ไม่แสดงสัญลักษณ์ ธงชาติหรือชื่อประเทศในทัวร์นาเมนต์นั้นๆ
See Details: ‘รัสเซีย’ ล้มแผนเก็บตัวนักกีฬาในต่างประเทศทั้งหมด